PUMA

PUMA AG, tamén escrito só Puma, é unha empresa alemá que fabrica accesorios deportivos, roupa e calzado, cuxa sede está en Herzogenaurach, en Baviera, Alemaña.

 Historia 
A empresa foi fundada en 1948 por Rudolf Dassler. En 1924, Rudolf e o seu irmán Adolf Dassler formaran a empresa Gebrüder Dassler Schuhfabrik (Fábrica de zapatos dos irmáns Dassler) e fabricaron material deportivo para os Xogos Olímpicos de 1936 na Alemaña nazi. A relación entre os dous irmáns deteriorouse até que ambos acordaron separarse en 1948, formando dúas entidades separadas, Adidas e Puma. 

Actualmente, a compañía opera baixo unha estrutura virtual que lle permite xestionar todas as divisións do mundo. En 2007, Puma pasou a formar parte do grupo francés Kering, propietario de marcas como Gucci, Yves Saint-Laurent ou Balenciaga. En 2018, Kering cedeu o 70% das accións en circulación da marca, reducindo a súa participación ao 16% do 86,3% que posuía.

Algunhas das lendas do deporte que se equiparon cos produtos da compañía son os futbolistas Pelé, Maradona e Lothar Matthäus, os atletas Tommie Smith, Linford Christie e Usain Bolt, o tenista Boris Becker ou o piloto Lewis Hamilton.
 Controversias e posicións sociopolíticas 
miniatura| O medallista de ouro Tommie Smith (centro) e o medallista de bronce John Carlos (esquerda), ambos patrocinados por PUMA, levantan o puño no podio tras a carreira de 200 metros nos Xogos Olímpicos de 1968.|399x399px

 Asociación co partido nazi: Tanto Rudolf como o seu irmán Adolf, fundador de Adidas, uníronse ao partido nazi. Rudolf foi especialmente activo, incluso uníndose á Gestapo, e produciron botas para a Wehrmacht durante a Segunda guerra mundial.

 Apoio a atletas afroamericanos: Durante os Xogos Olímpicos de 1968, Puma patrocinou aos atletas afroamericanos dos EUA Tommie Smith e John Carlos, que se fixeron famosos por erguer o puño en protesta silenciosa polos dereitos humanos e en apoio ao Black Panther Party, un xesto que Puma non penalizou, e posteriormente reivindicou.

 Apoio a John Akii-Bua: En 1972, nos Xogos Olímpicos de Múnic, Puma proporcionou calzado ao atleta ugandés John Akii-Bua. Despois de ser expulsado de Uganda, Puma empregouno en Alemaña antes de que finalmente regresara ao seu país.

 Controversia sobre o patrocinio israelí: En 2022, Puma enfrontouse a un boicot do movemento Boicot, Desinvestimentos e Sancións (BDS) polo seu patrocinio á Asociación de Fútbol de Israel. A campaña BDS acusou a Puma de complicidade co "réxime colonial e de apartheid israelí" e afirmou que Puma contratou cun distribuidor israelí que opera en asentamentos ilegais na Cisxordania. En 2023 foi acusada de apoiar a colonización de Palestina; en decembro do mesmo ano anunciou que deixaba de patrocinar a selección de Israel.

 Activismo de marca: Inspirada por Tommie Smith, Puma lanzou a plataforma #REFORM para apoiar a activistas do mundos do deporte, a música e o entretemento en causas como a igualdade universal e a reforma da xustiza penal. Tommie Smith serve como 'Capitán Emérito' do #REFORM Team, pola igualdade universal.

 Notas 

 Véxase tamén 

 Adidas
 Authentic Brands Group
 Nike, Inc.
 Reebok

 Ligazóns externas 
 Sitio web oficial de Puma

Categoría:Empresas de Alemaña